Eero Järnefelt (diplomaatti)

Eero Järnefelt (3. toukokuuta 1888 Pietari – 28. tammikuuta 1970 Helsinki) oli suomalainen diplomaatti, koulutukseltaan filosofian kandidaatti. 

Eero Järnefeltin vanhemmat olivat kirjailija Arvid Järnefelt ja Emilia Fredrika Parviainen. Hän pääsi yksityisesti ylioppilaaksi 1905 Helsingin reaalilyseosta ja valmistui filosofian kandidaatiksi 1909 Helsingin yliopistosta. Järnefelt oli Helsingin Sanomien toimittajana 1914–1920, minkä jälkeen hän siirtyi ulkoasiainministeriön palvelukseen.Ylioppilasmatrikkeli 1905-1907, s. 72

Järnefelt oli asiainhoitajana Moskovassa 1921 ja uudestaan 1921–1922, ulkoasiainministeriön kansliapäällikkö 1933–1934, sen jälkeen lähettiläs Washingtonissa 1934-1938, Kuubassa 1934–1938, Roomassa 1938 -1940 ja  Ateenassa 1938–1940 ja Varsovassa 1945-1955 (vuodesta 1954 suurlähettiläs) .Facta2001, WSOY 1981, 7. osa, palsta 322

Taidemaalari Eero Järnefelt oli Eero Järnefeltin setä.

 Lähteet 

Luokka:Suomen suurlähettiläät
Luokka:Vuonna 1888 syntyneet
Luokka:Vuonna 1970 kuolleet
Luokka:Pietarinsuomalaiset henkilöt